**Ministru kabineta noteikumu projekta**

**“Grozījumi Ministru kabineta 2006. gada 6. jūnija noteikumos Nr. 453 “Noteikumi par radiofrekvences piešķīruma lietošanas atļaujām”” sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks | Radiofrekvenču spektra pārvaldības politikas īstenošana. Pilnveidot regulējumu radiofrekvenču spektra pārvaldības jomā,  izsniedzot radiofrekvences piešķīruma lietošanas atļaujas aizsardzības sistēmu lietojumiem. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Elektronisko sakaru likuma 7. panta 1.punkts un 50.pants |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ministru kabineta 2006.gada 6.jūnija noteikumi Nr.453 “Noteikumi par radiofrekvences piešķīruma lietošanas atļaujām” (turpmāk – noteikumi) nosaka kārtību, kādā iesniedz un izskata radiofrekvences piešķīrumu lietošanas atļaujas pieprasījumu.  Noteikumu 4.punkts nosaka, ka noteikumos noteiktā kārtība neattiecas uz radiofrekvenču joslām, kuras saskaņā ar normatīvajiem aktiem par radiofrekvenču spektra joslu sadalījumu radiosakaru veidiem un iedalījumu radiosakaru sistēmām, kā arī par radiofrekvenču spektra joslu izmantošanas vispārīgajiem nosacījumiem iedalītas tikai valsts aizsardzības vajadzībām paredzēto radiosakaru sistēmu darbībai (turpmāk - AS joslas), atbilstoši normatīvajos aktos noteiktajam radiosakaru veidam.  Pilnveidojot regulējumu radiofrekvenču spektra pārvaldības jomā, sagatavots Ministru kabineta noteikumu projekts “Grozījumi Ministru kabineta 2006.gada 6.jūnija noteikumi Nr.453 “Noteikumi par radiofrekvences piešķīruma lietošanas atļaujām”” (turpmāk – noteikumu projekts) un tas noteic nepieciešamību:   1. nodrošināt iespēju pārplānot frekvenču iedalījumu aizsardzības sistēmām uz nepieciešamo frekvenču iedalījumu civilajām radiosakaru sistēmām, tai skaitā, ieplānot frekvenču spektru nākotnes mobilajiem sakariem; 2. nodrošināt iespēju ieplānot Nacionālajiem bruņotajiem spēkiem faktiski nepieciešamo aizsardzības sistēmu frekvenču iedalījumu, tai skaitā, ņemot vērā Ziemeļatlantijas līguma organizācijas vajadzības; 3. uzlabot iespējas civilajām radiosakaru sistēmām un aizsardzības sistēmām izmantot platjoslas sakarus; 4. uzlabot iespējas ārvalstu bruņotajiem spēkiem izmantot radiofrekvenču spektru visā Latvijas teritorijā; 5. uzlabot frekvenču spektra piešķiršanu izmantošanai aizsardzības sistēmām.   Noteikumi paredz, ka Valsts akciju sabiedrība “Elektroniskie sakari” izsniedz radiofrekvences piešķīruma lietošanas atļaujas civilām radiosakaru sistēmām AS joslās, ja ir saņemts Nacionālo bruņoto spēku saskaņojums radioiekārtas izmantošanai radiofrekvenču joslā.  Noteikumi paredz, ka Nacionālie bruņotie spēki pirms AS joslas lietošanas uzsākšanas iesniedz valsts akciju sabiedrībā “Elektroniskie sakari” pieprasījumu izsniegt tehniskos nosacījumus AS joslas lietošanai. Noteikumi tiek papildināti ar VII sadaļu, kurā aprakstīta kārtība tehnisko noteikumu saņemšanai radiosakaru sistēmām AS joslās, tai skaitā īstermiņa atļaujai. |
| 3. | Projekta izstrādē iesaistītās institūcijas un publiskas personas kapitālsabiedrības | Valsts akciju sabiedrība „Elektroniskie sakari”, Aizsardzības ministrija, Nacionālie bruņotie spēki. |
| 4. | Cita informācija | Nav |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums arī ietekmē vai varētu ietekmēt | Elektronisko sakaru komersanti radiofrekvenču spektra lietotāji. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |  |  |
| --- | --- | --- |
| **IV. Tiesību akta projekta ietekme uz spēkā esošo tiesību normu sistēmu** | | |
| 1. | Nepieciešamie saistītie tiesību aktu projekti | Grozījumi Ministru kabineta 2009.gada 6.oktobra noteikumos Nr.1151 „Noteikumi par radiofrekvenču spektra joslu sadalījumu radiosakaru veidiem un iedalījumu radiosakaru sistēmām, kā arī par radiofrekvenču spektra joslu izmantošanas vispārīgajiem nosacījumiem (Nacionālais radiofrekvenču plāns)” |
| 2. | Atbildīgā institūcija | Vides aizsardzības un reģionālās attīstības ministrija |
| 3. | Cita informācija | Nav |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Rīkojuma projekts šo jomu neskar. |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Saskaņā ar Ministru kabineta 2009. gada 25. augusta noteikumu Nr. 970 „Sabiedrības līdzdalības kārtība attīstības plānošanas procesā” 7.4.1apakšpunktu sabiedrības pārstāvji ir aicināti līdzdarboties, rakstiski sniedzot viedokli par noteikumu projektu tā izstrādes stadijā. Sabiedrības pārstāvji ir informēti par iespēju līdzdarboties, publicējot paziņojumu par līdzdalības procesu ministrijas tīmekļvietnē. |
| 2. | Sabiedrības līdzdalība projekta izstrādē | Lai nodrošinātu sabiedrības līdzdalību, noteikumu projekts tika publicēts ministrijas tīmekļvietnē: www.varam.gov.lv 2018. gada janvārī. |
| 3. | Sabiedrības līdzdalības rezultāti | Sadaļa tiks precizēta pēc sabiedrības viedokļu saņemšanas. |
| 4. | Cita informācija | Nav |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | VAS „Elektroniskie sakari”. |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar.  Noteikumu projekts nemaina iesaistīto institūciju kompetenci. Institūcijas netiek likvidētas vai reorganizētas. |
| 3. | Cita informācija | Nav |

Vides aizsardzības un

reģionālās attīstības ministrs K. Gerhards

Vāvere, 67026936

[aija.vavere@varam.gov.lv](mailto:aija.vavere@varam.gov.lv)